JNU का नाम बदलकर MNU करने की मांग, बीजेपी सांसद हंसराज हंस ने बताई वजह, देखें VIDEO | BJP MP Hans Raj Hans wants JNU to be renamed MNU, says ‘something should be after Modi's name' - Hindi Oneindia
| Updated: Sunday, August 18, 2019, 15:03 [IST]
Hansraj Hans ने JNU में बोलते समय PM Modi पर कह दी बड़ी बात | वनइंडिया हिंदी
नई दिल्ली। देश विरोधी नारेबाजी और गतिविधियों के कारण चर्चा में रहने वाले जवाहर लाल नेहरू यूनिवर्सिटी का नाम बदलने की मांग उठ रही है। जवाहन लाल यूनिवर्सिटी का नाम बदलकर अब उसका नाम मोदी यूनिवर्सिटी करने की वकालत की जा रही है। लोकप्रिय सूफी गायक और नॉर्थ वेस्ट दिल्ली से बीजेपी की सांसद हंसराज हंस ने JNU का नाम बदलने की मांग की है।
हंसराज हंस ने जवाहरलाल नेहरू यूनिवर्सिटी में आयोजित एबीपी के एक कार्यक्रम को संबोधित करते हुए इसका नाम बदलने की वकालत की और कहा कि जो काम 69 सालों में नहीं किया गया उसे मोदी जी ने करके दिखा दिया। इससे लोगों में पॉजिटिव अप्रोच गया है। JNU के छात्र और टीचर भी खुश हैं। उन्होंने कहा कि जिनके नाम पर यह यूनिवर्सिटी है, उन्हीं लोगों की वजह से 370 जैसी धाराओं का प्रकोप सालों से चलता रहा। बीजेपी सांसद ने कहा कि मोदी है तो मुमकिन है। उन्होंने कहा कि अब जेएनयू का भी नाम बदलकर मोदी के नाम पर रख देना चाहिए।
हंसराज हंस ने केंद्र सरकार के जम्मू-कश्मीर से अनुच्छेद 370 को हटाने के फैसले को सही ठहराया। उन्होंने कहा कि अब कश्मीर वाकई जन्नत होने वाला है।उन्होंने कहा कि अब दुआ करो सब लोग अमन और मोहब्बत से रहें। कम से कम बम नहीं चले। उनके इस कार्यक्रम का वीडियो भी वायरल हो रहा है। वीडियो में देखा जा सकता है कि हंसराज हंस कह रहे हैं कि हमारे बुजुर्गों ने गलतियां की हैं और हम भुगत रहे हैं। उन्होंने कहा कि मैं तो कहता हूं कि इस यूनिवर्सिटी का नाम जेएनयू की जगह एमएनयू कर दो। मोदी जी नाम पर भी कुछ होना चाहिए। मोदी जी ने नामुमकिन को मुमकिन कर दिया, इसलिए कहते हैं कि मोदी है तो मुमकिन है।
पढ़ें-पाकिस्तान ने मानी हार, कहा-धारा 370 पर कोई देश नहीं दे रहा साथ
अधिक hans raj hans समाचार
विश्व हिंदू परिषद की शोभायात्रा में चोरी हुआ भाजपा सांसद हंसराज हंस का मोबाइल, थाने में दर्ज कराई शिकायत
VIDEO: बीजेपी सांसद हंसराज हंस ने लोकसभा में पढ़ी ये कविता
सनी देओल या हेमा मालिनी नहीं, इस सेलिब्रिटी ने हासिल की सबसे बड़ी जीत
उदित राज का टिकट कटा, सिंगर हंसराज हंस होंगे उत्तर-पश्चिम दिल्ली संसदीय सीट से बीजेपी के उम्मीदवार
hans raj hans jnu bjp बीजेपी जेएनयू
Delhi BJP MP Hans Raj Hans on Saturday suggested renaming Jawaharlal Nehru University after Prime Minister Narendra Modi.